id id en ms ms id ms ms ms id ms ms ms en en id id ms ms ms id id id id id en en en ms ms ms ms ms ms id id ms ms en en en en id en ms ms id id en id id en en en id id id en en en en en en en de da cs cs en cs en en en cs da cs cs cs cs en da cs en cs en en en da en en ms id ms id id cs en en cs cs en en en cs cs cs da cs en en id ms ms ms ms ms id ms id id ms id ms ms ms ms id id en ca ms en fi en it id ms it id id pt en id pt id id pt ur ms pt eu en en
Bicara Nyata Maya: September 2014
"Tarif air dinaikkan tidak benar", MB Johor
Tarif air dinaikkan tidak benar. Kerajaan Negeri cadang pinjaman 1.3 billion ditukar kepada geran seperti negeri lain - Mohamed Khaled Nordin
Khabar angin yang mengatakan kerajaan negeri akan menaikkan tarif air dari 10 hingga 12 peratus adalah tidak benar, begitu juga desas-desus pengambilalihan SAJH.
Kerajaan negeri juga telah mengemukakan cadangan kepada Kerajaan Pusat supaya pinjaman berjumlah RM1.3 bilion yang diberikan bagi melengkapkan infrastruktur air di negeri ini ditukar kepada bentuk geran.
Menteri Besar, Datuk Seri Mohamed Khaled Nordin berkata, cadangan tersebut ada asasnya memandangkan ia turut digunakan bagi menyediakan projek air luar bandar dan berbeza dengan projek air luar bandar di negeri-negeri lain yang menggunakan sepenuhnya geran Kerajaan Persekutuan.
"Perubahan status daripada Syarikat Air Johor (SAJ) kepada Syarikat Air Johor Holding (SAJH) membuatkan bayaran pajakan tinggi berdasarkan pinjaman yang ada. Pertukaran pinjaman kepada geran dapat mengurangkan sewa pajakan yang dikenakan Perbadanan Aset Air Johor Berhad (PAAJB) kepada SAJH.
"Ia juga menjadi faktor penentu kepada sebarang cadangan menaikkan tarif air di Johor kerana mengambil kira kos operasi yang ditanggung SAJH ketika ini. Sebarang cadangan menaikkan tarif air perlu melalui beberapa proses perundangan dengan kelulusan Parlimen dan pendengaran awam terlebih dahulu," katanya.
Mohamed Khaled berkata demikian ketika berucap merasmikan mesyuarat agung tahunan ketujuh Kesatuan Pekerja-Pekerja SAJ (KPPSAJ) di Kukup Golf Resort, di sini semalam.
Teks ucapan beliau dibacakan oleh Pengerusi Jawatankuasa Kerja Raya, Kemajuan Luar Bandar dan Wilayah negeri, Datuk Ir. Hasni Mohammad.
Sementara itu, beliau turut meminta pihak KPPSAJ agar terus memberi sokongan kepada pihak pengurusan dalam menjayakan segala program pembangunan di negeri ini kerana pekerja adalah faktor utama SAJH menerima anugerah operator pengurusan air terbaik negara.
Email ThisBlogThis!Share to TwitterShare to FacebookShare to Pinterest
Krisis Air Kronik Tidak Berlaku di Negeri Johor.
Johor tak pernah dapat geran kerajaan, berbeza dgn negeri lain. Johor bangunkan sumber air masa dulu dgn pinjam duit, bukan bantuan kerajaan, sebab itulah kerajaan negeri usahakan agar pinjaman sediaada dapat ditukar kepada geran.
Kos rawatan air kini meningkat sebanyak dua kali ganda berikutan kenaikan tarif elektrik dan juga masalah pencemaran air bagi memastikan bekalan air bersih dan berkualiti untuk rakyat Johor. Kali terakhir tarif air dinaikkan pada 2010 .
Bekalan air yang cukup dan berkualiti sudah hampir meliputi 100 peratus kawasan di serata negeri Johor. Hampir semua rakyat sudah menikmati bekalan melalui Syarikat Air Johor tanpa membebankan kerajaan dalam soal kewangan.
Struktur tarif air adalah berbeza di setiap negeri kerana ia bergantung kepada faktor amaun subsidi kerajaan, perkhidmatan kepada pelanggan, liputan perkhidmatan, kepadatan penduduk, bentuk muka bumi, kualiti air mentah dan lain-lain. Infrastruktur dan keluasan liputan penyediaan air bersih di Johor jauh lebih besar berbanding di Pulau Pinang
Golongan miskin di Johor menerima rebat percuma air sebanyak kini ditingkatkan drp 20 000 liter kpd 25,000 liter kini telah diperluaskan. Program ini juga adalah salah satu dari inisiatif Kerajaan Negeri Johor untuk memberi bantuan kepada golongan yang layak menerima. Pelaksanaan di Johor jauh lebih bijak dan menepati golongan sasar.
Air merupakan sumber yang semakin terhad, tercemar dan sukar dirawat. Rakyat perlu menilai air pada tempat sewajarnya. Penjimatan air akan menjadi tidak penting kepada golongan berkemampuan kerana ia diberi secara percuma. Apapun Kadar penggunaan air setiap tahun meningkat lebih besar dan memerlukan penjimatan serta kawalan
Memang benar air adalah anugerah Allah yang bersifat percuma. Tetapi ia adalah air yang tidak dirawat yang tidak memerlukan sebarang proses rawatan dan operasi perbekalan ke dalam kediaman masing-masing. Perkhidmatan merawat dan membekalkan air memerlukan kos.
Krisis air yang kronik tidak berlaku di Johor tetapi di Selangor berlaku.Tidak perlulah diberi rebat air jika airnya pun dicatu hingga kulit kering jadi kematu.Apa guna ada air percuma tetapi percuma sahaja diserang penyakit akibat air lombong yang entah selamat entahkan tidak.
Apa yang lebih penting menyediakan bekalan air yang berterusan dan berkualiti kepada rakyat Johor untuk generasi akan datang dan subsidi Rumah Mampu milik johor lebih besar yang hampir sehingga RM 60 000 jika anda membeli rumah berharga RM 90 000 yang pada harga asalnya 150 000.
Posted by Nyata Maya at 13:19 No comments:
Email ThisBlogThis!Share to TwitterShare to FacebookShare to Pinterest
Wednesday, 24 September 2014
Kerajaan Johor tidak mahu rakyat terbeban.
Kerajaan Negeri Johor tidak mahu rakyat dibebankan dengan tarif air yang tinggi seperti yang dicadangkan Suruhanjaya Perkhidmatan Air Negara
Cadangan Suruhanjaya Perkhidmatan Air Negara (SPAN) telah mencadangan kenaikan tarif air di negeri Johor sebanyak 22 peratus namun ia dianggap agak tinggi.
Kenaikan melebihi 20 peratus dianggap tinggi namun pada masa sama kita faham masalah dihadapi Syarikat Air Johor Holding Berhad (SAJH). Kita melihat kadar kenaikan antara 10 hingga12 peratus mungkin lebih sesuai supaya rakyat tidak terbeban
Cadangan kenaikan tarif itu adalah kerana meningkatnya kos rawatan air sebanyak dua kali ganda berikutan kenaikan tarif elektrik dan juga masalah pencemaran air bagi memastikan bekalan air bersih dan berkualiti untuk rakyat Johor. Kali terakhir tarif air dinaikkan pada 2010 .
Menurut Hasni, Exco Infrastruktur dan Kerjaraya Johor, kenaikan tarif elektrik sebanyak dua kali sebelum ini manakala kebanyakan daripada sumber air di negeri ini juga berhadapan dengan masalah pencemaran seperti di Empangan Machap dan Sembrong akibat aktiviti pertanian moden di Kluang.
Hal tersebut, katanya, memaksa SAJH menanggung kos yang besar untuk merawat air bagi memastikan pengguna benar-benar mendapat bekalan air yang berkualiti namun kerajaan negeri sedang berusaha mencari jalan mengatasi pencemaran tersebut.
"Kita akan mengadakan koordinasi bersama Badan Kawal Selia Air Johor (BAKAJ), Jabatan Pengairan dan Saliran, Jabatan Hutan dan Pejabat Tanah yang berperanan menjadi penasihat dan bertanggungjawab terhadap sungai-sungai dan punca sumber air.
"Langkah seterusnya ialah apabila Pindaan Enakmen Air 2014 diluluskan oleh Dewan Undangan Negeri (DUN) nanti, kerajaan perlulah meningkatkan keberkesanan agensi penguatkuasaan agensi pengurusan sumber air," katanya lagi.
Pindaan tersebut, ujarnya, memberi kuasa kepada BAKAJ untuk mengambil tindakan terhadap pihak yang mencemar bekalan air termasuklah mengenakan kompaun selain menurunkan kuasa kepada penjawat awam yang difikirkan dapat membantu mengatasi masalah tersebut.
Sumber: Muafakat UMNO Johor
Posted by Nyata Maya at 14:51 No comments:
Email ThisBlogThis!Share to TwitterShare to FacebookShare to Pinterest
Tuesday, 16 September 2014
Wajarkah Singapura naik kadar tol sebagai timbal balas?
September 16, 2014 KUALA TERENGGANU
Langkah kerajaan Singapura menaikkan kadar tol di pusat pemeriksaan Woodlands berkuat kuasa 1 Oktober ini sebagai timbal balas kepada langkah Malaysia menaikkan kadar tol di Kompleks Kastam, Imigresen dan Kuarantin (CIQ) di Bangunan Sultan Iskandar di Johor Baharu.
Menteri Negara Kanan Hal Ehwal Luar dan Dalam Negeri Singapura, Masagos Zulkifli Masagos Mohamed berkata, negaranya memutuskan untuk mengenakan kadar baharu tol kepada kenderaan asing berikutan langkah kerajaan Malaysia menaikkan kadar tol di CIQ berkuat kuasa 1 Ogos lalu.
"Polisi Singapura begitulah...kita timbal balas, maknanya kalau ada kenaikan kadar tol di pihak pemerintah Malaysia, kita juga akan naikkan kadar tol. "Kalau ada berlaku penurunan (kadar tol), mungkin juga kita akan menyamakan (turunkan) jugalah," katanya kepada pemberita di sini hari ini.
Masagos Zulkifli dalam rangka lawatan kerja dua hari ke Terengganu mulai hari ini sebagai usaha memperkukuh hubungan dua hala dan ekonomi antara Singapura dan negeri-negeri di Malaysia.
Kadar baharu tol yang akan dikenakan republik itu bagi kereta yang keluar daripada negara itu adalah S$3.80 (RM9.60) berbanding S$1.20 (RM3) sebelum ini, manakala bagi kenderaan membawa barangan ringan atau van pula adalah S$5.80 (RM14.60) berbanding S$1.90 (RM4.80). Kenderaan barangan berat S$7.70 (RM19.50) berbanding S$2.60 (RM6.60), teksi S$1.90 (RM4.80) berbanding S$0.60 (RM1.50) dan bas S$3.10 (RM7.85) berbanding S$1 (RM2.50). Bayaran tol yang dikenakan bagi kenderaan yang memasuki negara itu adalah kereta S$2.70 (RM6.80), kenderaan membawa barangan ringan atau van S$4 (RM10), kenderaan barangan berat S$5.30 (RM13.40), teksi S$1.40 (RM3.50) dan bas S$2.20 RM5.60).
Posted by Nyata Maya at 21:52 No comments:
Email ThisBlogThis!Share to TwitterShare to FacebookShare to Pinterest
Monday, 8 September 2014
Mengapa Sultan Selangor Kecewa?
Sultan Selangor Sultan Sharafuddin Idris Shah kecewa dengan tindakan PKR dan DAP yang mengingkari arahannya supaya mengemukakan lebih 2 nama untuk dipertimbangkan sebagai calon menteri besar Selangor bagi menggantikan Tan Sri Abdul Khalid Ibrahim.
Pada masa sama, baginda tidak menolak kemungkinan mempertimbangkan nama Ahli Dewan Undangan Negeri (Adun) selain daripada parti Pakatan Rakyat (PR) yang berkelayakan untuk dilantik memimpin negeri terkaya itu."Sultan Selangor amat merasa dukacita di atas tindakan parti DAP dan PKR yang ingkar terhadap titah baginda bertarikh 27 Ogos 2014."Tindakan parti DAP dan PKR ini menggambarkan kebiadapan kepada institusi raja dan merupakan satu perbuatan derhaka kepada Sultan Selangor," kata Sultan Selangor melalui kenyataan yang dikeluarkan Setiausaha Sulitnya Datuk Mohamad Munir Bani, hari ini. – 8 September, 2014.
Posted by Nyata Maya at 15:42 No comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
"Tarif air dinaikkan tidak benar", MB Johor
Krisis Air Kronik Tidak Berlaku di Negeri Johor.
Kerajaan Johor tidak mahu rakyat terbeban.
Wajarkah Singapura naik kadar tol sebagai timbal b...
Mengapa Sultan Selangor Kecewa?
MB Johor - Benar, UMNO tidak lari dari silap. Benar UMNO itu jauh dari sempurna.
TEKS UCAPAN YAB PENGERUSI PERHUBUNGAN UMNO NEGERI JOHOR SEMPENA PERASMIAN KONVENSYEN UMNO JOHOR 2016 KHAMIS, 10 NOVEMBER 2016 HOLIDAY VIL...
Bersetialah dalam UMNO tanpa takut untuk berkata benar
Ucapan YAB Dato' Mohamed Khaled Nordin ketika berucap merasmikan Mesyuarat Perwakilan UMNO Bahagian Pagoh. Tuan-tuan dan Puan-p...
Khaled Nordin Pertahan Konsep Bangsa Johor
Kenyataan MB Johor (Berhubung isu Bangsa Johor oleh Tun Dr. Mahathir Mohamad) Saya ingin merujuk kepada pandangan Tun Dr. Mahathir Mohama...
MB Johor: Yang taksub dengan bulan dan bintang ini, bukan Kerajaan BN, tetapi pembangkang.
UCAPAN PENGGULUNGAN OLEH: YAB DATO’ MOHAMED KHALED BIN NORDIN MENTERI BESAR JOHOR BERTARIKH 04 DISEMBER 2017 (ISNIN) ...
DYMM SULTAN JOHOR: BELAJAR BUDAYA DAN CARA ORANG JOHOR
TITAH UCAPAN DULI YANG MAHA MULIA SULTAN IBRAHIM IBNI ALMARHUM SULTAN ISKANDAR, SULTAN YANG DIPERTUAN BAGI NEGERI DAN JAJAHAN...
Kita semua #TeamJohor - Khaled Nordin
TEKS UCAPAN YAB DATO’ MOHAMED KHALED BIN NORDIN MENTERI BESAR JOHOR MAJLIS AMANAT YAB MENTERI BESAR JOHOR TAHUN 2017 DI PUSAT KONVENS...
AHLI POLITIK LUAR JANGAN CUBA TUNJUK PANDAI - SULTAN JOHOR
TITAH UCAPAN DULI YANG MAHA MULIA SULTAN IBRAHIM IBNI ALMARHUM SULTAN ISKANDAR SULTAN YANG DIPERTUAN BAGI NEGERI DAN JAJAHAN TAKLUK J...
Khaled Nordin: Jangan beremosi, fokus kepada tugasan untuk Johor.
KENYATAAN AKHBAR YAB DATUK SERI MOHAMED KHALED NORDIN MENTERI BESAR JOHOR BERHUBUNG PENAHANAN YB DATUK ABD. LATIF BANDI 10 MAC 2017...
Dunia Iktiraf PM Pemimpin Pertama Dunia #PrayMH17
ALHAMDULILLAH…akhirnya segala usaha dan kerja keras Perdana Menteri, Datuk Seri Najib Tun Razak dan para pegawainya dalam menangani isu MH1...
PAS akan tinggalkan PN?
A Few Projects 1'Ve Been Thinking Almost
Senarai Jawatan Menteri dan Timbalan Menteri PN mengikut parti
#JUARA4JDT : Pertahan 'SUMBANGSIH' Jgn Lupa, Jgn Gila.. Ok!!!
BANGSA PENEROKA PASARAN GLOBAL
HAD USIA 55 TAHUN KEKAL UNTUK KELUARKAN CARUMAN KWSP
PANDANGAN IKHLAS & BENAR
NyataMaya. Picture Window theme. Theme images by mariusFM77. Powered by Blogger.